《自少林至西静室》
清代·李锴

老鹳欬密林，猛虎蹲伏莽。黝黝亭午阴，翏翏太空响。

旷怀无前期，高兴肄独往。化城周大千，维摩室方丈。

布毛證鸟窠，妙谛飞龙象。傥非水精域，焉启鸿荒想。

纵心以天游，六凿罢相攘。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。